Tegelik jaotusahelas toimuv outsourcing võib olla ühtaegu nii dramaatiline kui ka loominguline. Eriti on see täheldatav siis, kui väljast ostmine sisaldab ka tarneahela juhtimise elemente. On hakatud rääkima tarneahela juhtimise outsourcimisest, mis seostub küll enamasti juba neljanda osapoole (4PL) logistikaga. Neljas osapool, kelleks on enamasti spetsialiseerunud juhtimis- ja konsultatsioonifirma püüab pakkuda kliendile muudatuste  sisseviimisega strateegiates innovatiivseid lahendusi, mis tekitavad sageli vajaduse ka teistsuguste füüsilise logistika teenusepakkujate järele.